KOMMISSIONENS FORORDNING (EF) Nr. 1807/2004
af 18. oktober 2004
om fastsættelse for produktionsåret 2003/04 af den anslåede olivenolieproduktion og det enhedsbeløb for produktionsstøtten, der kan udbetales som forskud
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1),
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer (2), særlig artikel 17a, stk. 1, og
ud fra følgende betragtninger:
(1)
Ifølge artikel 5 i forordning nr. 136/66/EØF skal enhedsbeløbet for produktionsstøtten nedsættes, når den faktiske produktion overstiger den maksimale garantimængde, der er fastsat i samme artikels stk. 3. Ved vurderingen af den pågældende overskridelse skal der for Grækenland, Spanien, Frankrig, Italien og Portugal tages hensyn til den anslåede produktion af spiseoliven udtrykt i olivenolieækvivalenter på grundlag af de relevante koefficienter, som for Grækenland er omhandlet i Kommissionens beslutning 2001/649/EF (3), for Spanien i Kommissionens beslutning 2001/650/EF (4), for Frankrig i Kommissionens beslutning 2001/648/EF (5), for Italien i Kommissionens beslutning 2001/658/EF (6) og for Portugal i Kommissionens beslutning 2001/670/EF (7).
(2)
Det fastsættes i artikel 17a, stk. 1, i forordning (EØF) nr. 2261/84, at den anslåede produktion i det pågældende produktionsår skal bestemmes for at fastsætte det enhedsbeløb for produktionsstøtten, der kan udbetales som forskud. Beløbet skal være af en sådan størrelse, at enhver risiko for uberettigede udbetalinger til olivendyrkerne undgås. Beløbet vedrører ligeledes spiseoliven udtrykt i olivenolieækvivalenter.
(3)
Til fastsættelse af den anslåede produktion giver medlemsstaterne Kommissionen oplysninger om produktionsprognoserne for olivenolie og i givet fald spiseoliven for hvert produktionsår. Kommissionen kan ligeledes benytte andre informationskilder. Den anslåede produktion for hver medlemsstat fastsættes på dette grundlag for olivenolie og spiseoliven udtrykt i olivenolieækvivalenter.
(4)
Med henblik på fastsættelse af forskuddet bør der tages hensyn til fradragene for aktioner til forbedring af kvaliteten af produktionen af olivenolie og spiseoliven, jf. artikel 5, stk. 9, i forordning nr. 136/66/EØF og artikel 4a, stk. 1, i Rådets forordning (EF) nr. 1638/98 (8).
(5)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
1. For produktionsåret 2003/04 udgør den anslåede produktion af olivenolie:
-
343 356 t for Grækenland
-
1 591 330 t for Spanien
-
3 335 t for Frankrig
-
741 956 t for Italien
-
34 473 t for Portugal.
2. For produktionsåret 2003/04 udgør den anslåede produktion af spiseoliven udtrykt i olivenolieækvivalenter:
-
13 000 t for Grækenland på grundlag af en ækvivalenskoefficient på 13 %
-
65 994 t for Spanien på grundlag af en ækvivalenskoefficient på 11,5 %
-
167 t for Frankrig på grundlag af en ækvivalenskoefficient på 13 %
-
1 829 t for Italien på grundlag af en ækvivalenskoefficient på 13 %
-
787 t for Portugal på grundlag af en ækvivalenskoefficient på 11,5 %.
3. For produktionsåret 2003/04 udgør det enhedsbeløb for produktionsstøtten, der kan udbetales som forskud:
-
117,36 EUR pr. 100 kg for Grækenland
-
56,62 EUR pr. 100 kg for Spanien
-
117,21 EUR pr. 100 kg for Frankrig
-
86,26 EUR pr. 100 kg for Italien
-
117,36 EUR pr. 100 kg for Portugal.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. oktober 2004.